CELEX: 31994L0031
Language: el
Date: 1994-06-27 00:00:00
Title: Οδηγία 94/31/ΕΚ του Συμβουλίου της 27ης Ιουνίου 1994 για την τροποποίηση της οδηγίας 91/689/ΕΟΚ για τα επικίνδυνα απόβλητα

Avis juridique important

|

31994L0031

Οδηγία 94/31/ΕΚ του Συμβουλίου της 27ης Ιουνίου 1994 για την τροποποίηση της οδηγίας 91/689/ΕΟΚ για τα επικίνδυνα απόβλητα  

Επίσημη Εφημερίδα αριθ. L 168 της 02/07/1994 σ. 0028 - 0028 Φινλανδική ειδική έκδοση: Κεφάλαιο 15 τόμος 13 σ. 0200  Σουηδική ειδική έκδοση: Κεφάλαιο 15 τόμος 13 σ. 0200 

ΟΔΗΓΙΑ 94/31/ΕΚ ΤΟΥ ΣΥΜΒΟΥΛΙΟΥ της 27ης Ιουνίου 1994 για την τροποποίηση της οδηγίας 91/689/ΕΟΚ για τα επικίνδυνα απόβληταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,  την πρόταση της Επιτροπής (1),  τη γνώμη της Οικονομικής και Κοινωνικής Επιτροπής (2),  Αποφασίζοντας σύμφωνα με τη διαδικασία του άρθρου 189 Γ της συνθήκης,  Εκτιμώντας:  ότι, όπως προέκυψε από τις εργασίες της επιτροπής που προβλέπεται στο άρθρο 18 της οδηγίας 75/442/ΕΟΚ (3), δεν κατέστη δυνατόν, εντός των προθεσμιών που προβλέπει η οδηγία 91/689/ΕΟΚ (4), να καταρτιστεί δεσμευτικός κατάλογος επικίνδυνων αποβλήτων, ενώ η  εφαρμογή της οδηγίας 91/689/ΕΟΚ προϋποθέτει την κατάρτιση εκ μέρους της Επιτροπής ενός τέτοιου καταλόγου- ότι είναι ανάγκη να εξασφαλισθεί η υλοποίηση της οδηγίας 91/689/ΕΟΚ εντός ελάχιστης προθεσμίας- ότι εξακολουθεί να είναι αναγκαίο να καταρτισθεί ένας κοινοτικός κατάλογος επικινδύνων αποβλήτων σύμφωνα με το άρθρο 1 παράγραφος 4 της εν λόγω οδηγίας- ότι θα πρέπει συνεπώς να αναβληθεί η κατάργηση της οδηγίας 78/319/ΕΟΚ του Συμβουλίου της 20ής Μαρτίου 1978 περί των τοξικών και επικινδύνων αποβλήτων (5),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 91/689/ΕΟΚ τροποποιείται ως εξής:  1. Στο άρθρο 10, η παράγραφος 1 αντικαθίσταται από το ακόλουθο κείμενο:  "1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 27 Ιουνίου 1995. Πληροφορούν αμέσως την Επιτροπή σχετικά." 2. Το άρθρο 11 αντικαθίσταται από το ακόλουθο κείμενο:  "Άρθρο 11 Η οδηγία 78/319/ΕΟΚ καταργείται από τις 27 Ιουνίου 1995."  Άρθρο 2  Η παρούσα οδηγία απευθύνεται στα κράτη μέλη.  Λουξεμβούργο, 27 Ιουνίου 1994.  Για το Συμβούλιο Ο Πρόεδρος Κ. ΣΗΜΙΤΗΣ  (1) ΕΕ αριθ. C 271 της 7. 10. 1993, σ. 16.  (2) ΕΕ αριθ. C 34 της 2. 2. 1994, σ. 7.  (3) ΕΕ αριθ. 194 της 25. 7. 1975, σ. 39. Οδηγία όπως τροποποιήθηκε τελευταία από την οδηγία 91/156/ΕΟΚ (ΕΕ αριθ. L 78 της 26. 3. 1991, σ. 32).  (4) ΕΕ αριθ. L 377 της 31. 12. 1991, σ. 20.  (5) ΕΕ αριθ. L 84 της 31. 3. 1978, σ. 43. Οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).